বিয়ের ১৫ দিনের মাথায়, প্রেমিকের সঙ্গে যোগসাজশে ভাড়াটে খুনি দিয়ে স্বামীকে খুন স্ত্রীর

লখনউ: উত্তরপ্রদেশে (Uttarpradesh) মীরাটে (Meerut) সৌরভ রাজপুত (Saurabh Rajput) খুনের ঘটনা এই মুহূর্তে জোর চর্চায় বিষয়। স্বামীকে নৃশংসভাবে হত্যার অভিযোগে সৌরভের স্ত্রী মুসকান রাস্তোগী (Muskan Rastogi) ও তার প্রেমিক সাহিল শুক্লাকে (Sahil Shukla) গ্রেফতার করেছে পুলিশ। মেয়ের কুকীর্তিতে খুনি মেয়ের ফাঁসি দাবি তুলেছেন তার নিজের বাবা ও মা।

সমাজ যে ক্রমশই অসহিষ্ণু হয়ে উঠছে, প্রায় প্রতিটি নারকীয় কাণ্ডের মধ্যে দিয়ে তা প্রকাশ পাচ্ছে। এই নারকীয় ঘটনাগুলি সমাজে প্রায় প্রতিদিন ভালোবাসা, বিশ্বাসের খুন হতে দেখছে।

সৌরভ রাজপুত হত্যার নারকীয় ঘটনার মধ্যেই সামনে এল অপর একটি হাড়হিম করা কাণ্ড। বিয়ের মাত্র ১৫ দিনের মাথায় ২৫ বছরের স্বামীকে প্রেমিকের সঙ্গে যোজসাজশ করে ভাড়াটে খুনি দিয়ে খুন করাল তার স্ত্রী। এই কাজের জন্য ভাড়াটে খুনিকে ২ লক্ষ টাকা দেওয়া হয়েছিল। স্ত্রী ও তার প্রেমিককে গ্রেফতার করেছে পুলিশ। গ্রেফতার করা হয়েছে ভাড়াটে খুনিকেও। ঘটনা উত্তরপ্রদেশের আউরাইয়া (Uttar Pradesh Auraiya district) জেলার।

পুলিশ আধিকারিক পঙ্কজ মিশ্র সাংবাদিকদের জানান, ১৯ মার্চ পুলিশের কাছে খবর আসে মাঠে এক যুবকের দেহ পড়ে আছে। তাঁকে উদ্ধার করে বিধহুনা স্বাস্থ্যকেন্দ্রে নিয়ে যাওয়া হয়। পরিবারকে খবর দেওয়া হয়। ওই যুবকের নাম দিলীপ যাদব (Dilip Yadav) । তাকে সাইফাই হাসপাতালে ভর্তি করা হয়। অবস্থার অবনতি হলে তাঁকে প্রথমে মধ্যপ্রদেশের গোয়ালিয়র ও পরে আগ্রায় স্থানান্তরিত করা হয়। ২০ মার্চ আগ্রায় আউরাইয়া হাসপাতালে ভর্তি করা হয়। ২১ মার্চ মৃত্যু হয় তার।

আরও পড়ুন: প্রেমের বিয়ে! প্রেমিককে সঙ্গে নিয়ে খুনের পর স্বামীর দেহ টুকরো করল স্ত্রী

পুলিশ সুপার অভিজিত আর শঙ্কর জানান, দিলীপ গত মার্চ প্রগতি যাদবকে বিয়ে করেন। দিলীপ হাইড্রা ড্রাইভার হিসেবে কাজ করতেন। বিয়ের পরেও, প্রগতি তার গ্রামের অনুরাগ যাদব ওরফে বাবলু ওরফে মনোজ যাদবের সঙ্গে প্রেমের সম্পর্ক বজায় রাখে। বিয়ের পর থেকেই দিলীপ ও প্রগতির (Pragati) মধ্যে অশান্তি শুরু হয়। প্রগতির বক্তব্য, ইচ্ছের বিরুদ্ধে তাকে বিয়ে দেওয়া হয়েছে। বাধ্য হয়ে তাকে দিলীপকে বিয়ে করতে হয়েছিল, কিন্তু মন পড়েছিল অনুরাগের কাছে।

প্রগতি অনুরাগকে বলছিল, দিলীপ অবস্থাসম্পন্ন। দিলীপকে পৃথিবী থেকে সরিয়ে দিতে পারলে তার সম্পত্তি নিয়ে বাকি জীবনটা তারা আরামে কাটাতে পারবে। দিলীপকে ছেড়ে অনুরাগের সঙ্গে থাকবে বলে প্রগতি ষড়যন্ত্র শুরু করে। দিলীপকে খুনের পরিকল্পনা করে তারা।

অনুরাগ আর প্রগতি দুজনে মিলেই রামজি চৌধুরী নামে ২ লক্ষ টাকা দিয়ে ভাড়াটে খুনি ভাড়া নেয়। টাকা পাওয়ার পর, রামজি মিথ্যা অজুহাতে দিলীপকে প্রলুব্ধ করে একটি মাঠে নিয়ে যায়, যেখানে সে দিলীপকে গুলি করে হত্যা করে, মৃত ভেবে পালিয়ে যায়। তদন্তে নেমে পুলিশ ২২ বছরের প্রগতি যাদব, তার প্রেমিক অনুরাগ, ও সিরিয়াল কিলার রামজি চৌধুরীকে সিসি ক্যামেরায় শনাক্ত করে গ্রেফতার করে। খুনের ব্যবহৃত পিস্তলটি সহ দুটি কার্তুজ বাজেয়াপ্ত করেছে পুলিশ।